open-index/open-wikipedia-markdown huggingface dataset:
Նիկիտա Շևչենկո

**Նիկիտա Շևչենկո** (, ), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Շախտյոր Դոնեցկ
Շևչենկոն Շախտյոր Դոնեցկի ակադեմիայի սան է։ 2009 թվականին նա տեղափոխվեց թիմի առաջին կազմ։

2011 թվականի ամռանը Շևչենկոն վարձավճարով տեղափոխվեց Մարիուպոլ, սակայն այստեղ անցկացրած 1 մրցաշրջանում նա հանդես էր գալիս բացառապես երիտասարդական թիմի կազմում։

2012 թվականին Շևչենկոն վերադարձավ Շախտյոր, սակայն 2012-13 մրցաշրջանում նա շարունակեց խաղալ ակումբի երիտասարդական թիմում և անցկացրեց 1 հանդիպում թիմի պահեստայինների նստարանին՝ մասնակցելով 2012 թվականի հուլիսի 10-ի՝ Ուկրաինայի սուպերգավաթի՝ Մետալուրգ Դոնեցկի դեմ խաղին։

2013 թվականի ամռանը Շևչենկոն վարձավճարով տեղափոխվեց Զարյա Լուգանսկ։ Իր պրոֆեսիոնալ դեբյուտը նշեց 2013 թվականի սեպտեմբերի 25-ին՝ Ուկրաինայի գավաթի Ավանգարդ Կրամատորսկի դեմ խաղում, որում բաց թողեց 3 գնդակ, ինչի պատճառով Զարյան պարտվեց 3-1 հաշվով և դուրս մնաց գավաթից։ Իր դեբյուտը Ուկրաինայի առաջնությունում նշեց 2014 թվականի ապրիլի 6-ին՝ Մարիուպոլի դեմ խաղում, որից հետո դարձավ թիմի հիմնական դարպասապահը։ Այս մրցաշրջանում նա Ուկրաինայի առաջնությունում անցկացրեց 8 հանդիպում՝ բաց թողելով ընդամենը 3 գնդակ։ Եվրոպական առաջնություններում իր դեբյուտը Շևչենկոն նշեց 2014 թվականի հուլիսի 17-ին՝ Եվրոպայի Լիգայի որակավորման երկրորդ փուլի Լաչիի դեմ խաղում։ Շևչենկոն Զարյայում անցկացրեց 3 մրցաշրջան՝ մասնակցելով 61 հանդիպման և 26 խաղում իր դարպասը պահելով անառիկ։

2016-17 մրցաշրջանում Շևչենկոն վերադարձավ Շախտյոր Դոնեցկ։ Ակումբի կազմում իր դեբյուտը նշեց 2016 թվականի նոյեմբերի 24-ին՝ Կոնյասպորի դեմ Եվրոպայի Լիգայի խաղում։ Իր դեբյուտը Շախտյորի կազմում առաջնությունում նշեց 2017 թվականի մայիսի 13-ին՝ Չեռնոմորեց Օդեսայի դեմ խաղում։

## Միջազգային կարիերա
Շևչենկոն ներկայացրել է Ուկրաինան երիտասարդական հավաքականներում։ Ուկրաինայի ազգային հավաքական առաջին անգամ հրավիրվել է 2014 թվականին՝ Լյուքսեմբուրգի և Լիտվայի դեմ խաղերի համար, սակայն այդպես էլ դաշտ դուրս չի եկել։ Ուկրաինայի կազմում մասնակցել է Եվրո 2016-ին, սակայն ոչ մի խաղ չի անցկացրել։

## Կարիերայի վիճակագրություն
### Ակումբային վիճակագրություն
*2018 թվականի մարտի 21-ի դրությամբ*

## Նվաճումներ
### Ակումբային

###### Շախտյոր Դոնեցկ
* Ուկրաինայի առաջնություն․ 2016-17
* Ուկրաինայի գավաթ․ 2016-17
* Ուկրաինայի սուպերգավաթ․ 2012, 2017

## Ծանոթագրություններ

## Արտաքին հղումներ
* Շևչենկոյի պաշտոնական Ինստագրամի էջը
* Շևչենկոն transfermarkt-ում
* Շևչենկոն soccerbase.com-ում
* Շևչենկոն WhoScored.com կայքում
* Շևչենկոն Շախտյորի պաշտոնական կայքում
* Շևչենկոն ՈՒԵՖԱ-ի պաշտոնական կայքում

Կատեգորիա:Զարյա Լուգանսկի ֆուտբոլիստներ
Կատեգորիա:Մարիուպոլի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Գովրլևոյի Ադամը

**«Ադամը Մակեդոնիայից»** կամ **«Գովրլևոյի Ադամը»**, ոչ մեծ կերամիկական արձան, 15 սմ բարձրությամբ։ Պատկերում է նստած դիրքով տղամարդու կիսանդրի։ Հայտնաբերվել է 2000 թվականին, Գովրլևո գյուղի մոտ պեղումների ժամանակ։ Պեղումներն անց են կացվել Սկոպյեի թանգարանի հնէաբան Միլոշ Բիլբիայի ղեկավարությամբ, ով հայտնաբերել է գտածոն հոկտեմբերին, նեոլիթի ու էնեոլիթի մշակութային շերտերի սահմանում կատարվող պեղումների վերջին օրը։
Արձանիկը պատրաստված է եղել մ. թ. ա. 4-րդ և 3-րդ դարերում։ Հայտնաբերումից հետո այն սկսել են կոչել «դարի բացահայտում» և աշխարհի հնագիտական 10 եզակի հայտնաբերումներից մեկը։ Նախ Մ. Բիբլիան անվանել է այն «Ադամը Գովրլևոյից», սակայն բրենդի ստեղծման նպատակով այն վերանվանվել է «Ադամը Մակեդոնիայից»։
Արձանիկը ստեղծված է արտասովոր բարձր գեղարվեստական մակարդակով, այն իրենից ներկայացնում է այն ժամանակների ռեալիստական արվեստի վառ օրինակ։ Հեղինակը փորձ է արել մարդուն պատկերել ֆիզիկական կամ հոգևոր գործունեության պահին, ինչի շնորհիվ արձանիկը հիշեցնում է Օգյուստ Ռոդենի հայտնի «Մտածողին»։ Տղամարդու կիսանդրին նստած դիրքում է, ընդգծված է նրա անատոմիան. հստակ գծագրված է փորը, երևում է պորտը, որոշակի գծված են մկանները, երևում է ողնաշարը և անգամ` կոտրված առնանդամը։ Տղամարդը պատկերված է շունչ քաշելու պահին, ինչը կարող է մատնանշել նրա` մեդիտացիայի դրության մեջ գտնվելը։ Այդ ժամանակաշրջանում Մակեդոնիայում տարածված էր Մեծ մոր պաշտամունքը, այդ պատճառով էլ նմանատիպ տղամարդկային արձանը արտասովոր է այդ ժամանակաշրջանի համար։
Արձանիկն առաջին անգամ ներկայացվել է լայն հանրությանը 2006 թվականի սեպտեմբերի 30-ին, «Бела ноќ» փառատոնի շրջանակներում։ Այսօր «Ադամը Մակեդոնիայից» արձանը գտնվում է Սկոպյե քաղաքի թանգարանի ցուցադրությունում։
## Ծանոթագրություններ

## Արտաքին հղումներ
* Ադամը Մակեդոնիայից

Կատեգորիա:Արձաններ այբբենական կարգով
Կատեգորիա:Հյուսիսային Մակեդոնիայի մշակույթ
Իլինկա Միտրևա

**Իլինկա Միտրևա** (; ), Մակեդոնիայի Հանրապետության արտաքին գործերի նախկին նախարար։

Իլինկա Միտրևան ստացել է լեզվաբանական կրթություն։ 1974 թվականից աշխատել է Սկոպիեի համալսարանում։ Վերջին տարիներին աշխատել է համալսարանի ռոմանական լեզուների բաժնում։ Ունի պրոֆեսորի գիտական կոչում։ 1994 թվականին առաջին անգամ ընտրվել է Մակեդոնիայի Հանրապետության խորհրդարանի պատգամավոր։ Անդամակցում է Մակեդոնիայի սոցիալ-դեմոկրատական միությանը։ 1997- 1999 թվականներին գլխավորել է մայրաքաղաքային ՍԴՍՄ կազմակերպությունը, իսկ 2003 թվականից ՍԴՍՄ-ի նախագահի տեղակալն է։ 2001 թվականին նշանակվել է երկրի արտաքին գործերի նախարար։ Այդ պաշտոնը զբաղեցրել է նաև 2002- 2006 թվականներին։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Կին բանասերներ
Կատեգորիա:Հյուսիսային Մակեդոնիայի քաղաքական գործիչներ
Կատեգորիա:Մակեդոնացի դիվանագետներ
Կատեգորիա:Պատվո լեգեոնի շքանշանի ասպետներ
Կատեգորիա:Սկոպիեի համալսարանի շրջանավարտներ
Սմոլարյան ջրվեժ

**Սմոլարյան ջրվեժ** (), տեղակայված է  Մակեդոնիայի Հանրապետության տարածքում։ Գտնվում է Լոմնիցա գետի հունի վրա՝ ծովից 600 մ բարձրության վրա։

## Նկարագրություն
Ջրվեժը գտնվում է տեկտոնական անկայուն հիմքի վրա։ Ջրվեժի ներքևում ձևավորվում է հսկայական խառնարան, որի երկարությունը գետի ուղղությամբ 5 մ է, լայնությունը `11 մ, խորությունը` 0,5-ից մինչև 0,7 մ։ Ջրվեժի բարձրությունը կազմում է՝ 39,5-ից մինչև 40 մ։ Սմոլարյան ջրվեժը Մակեդոնիայի Հանրապետության տարածքում մշտապես գահավիժող ամենաբարձր ջրվեժն է, ինչպես նաև ամենաբարձրն է Բելիսիցա լեռան վրա։

2003 թվականից դեպի ջրվեժն է տանում նեղ ոլորապտույտ մի ճանապարհ, 580 մ երկարությամբ, որով այնտեղ կարող են հասնել զբոսաշրջիկները։ Դեպի ջրվեժը տանող ճանապարհի կողմնորոշիչ է ծառայում գյուղական շուկան, որը բացվել է 2007 թվականի հունվարին։ Այստեղ վաճառվում են մրգեր, բանջարեղեն և տեղական արտադրության մեղր, որոնք էլ հանդիսանում են գյուղացիների եկամտի աղբյուրը։ Ճանապարհը ներառում է 300 քարե աստիճաններ, անցնում է անտառների միջով և ավարտվում է Բելվոյ-Դերա կամրջի մոտ։

## Պատկերասրահ

Смоларски водопад (1).jpg
Smolarski vodopad 15.JPG
Smolarski vodopad 34.JPG
Смоларски-водопади.jpg
Smolarski vodopad 9.JPG


## Ծանոթագրություններ

## Արտաքին հղումներ

* Водопадите на Беласица  

Կատեգորիա:Եվրոպայի ջրվեժներ
Կատեգորիա:Հյուսիսային Մակեդոնիայի ջրվեժներ
Դ. Ն. Մամին-Սիբիրյակի գրական-հուշային թանգարան

**Դ. Ն. Մամին-Սիբիրյակի գրական-հուշային թանգարան** (),  ռուս գրող Դմիտրի Նարկիսովիչ Մամին-Սիբիրյակի թանգարանը, որը բացվել է 1979 թվականին գրողի հոր՝ Նարկիս Մատվեևիչ Մամինի տանը, Սվերդլովսկի մարզի Վիսիմ ավանում՝ Նիժնի Տագիլ շրջակայքում։ Գտնվում է Մամին-Սիբիրյակի փողոցի թիվ 9 տանը։ Թանգարանը համարվում է «Գորնոզավոդսկի Ուրալ» միացյալ արգելոց-թանգարանի մաս։

## Պատմություն
Թանգարանը բացվել է Դմիտրի Նարկիսովիչ Մամին-Սիբիրյակի հոր՝ Նարկիս Մատվեևիչ Մամինի տանը՝ Վիսիմ ավանում, 1979 թվականին։ Գրողը ծնվել և իր մանկությունն ու պատանեկությունն անց է կացրել այդ տանը (1852-1868 թվականներ)։ Գրողի դստեր՝ Ելենա Դմիտրիևնա Մամինայի կտակի համաձայն 1946 թվականին, տանը, որտեղ ապրել է Դ. Ն. Մամին-Սիբիրյակը, բացվել է նրա անվան գրական-հուշային թանգարան, իսկ 1959 թվականին, գրողի հայրենի տանը բացվել է հիշատակի սենյակ։ 1979 թվականին հուշահամալիր սենյակը վերածվել է Դ. Ն. Մամին-Սիբիրյակի տուն-թանգարանի՝ ի պատիվ ռուս մեծ գրողի։ 2002 թվականին վիսիմյան տուն-թանգարանի մեծամասշտաբ վերակառուցումից հետո բացվել է նոր ցուցադրություն։

## Ցուցադրություն
Թանգարանը ներառում է գրող Ն. Մ. Մամինի հոր խոհանոցը, ննջասենյակը և աշխատասենյակը։ Ինտերիերը վերստեղծվել է ըստ գրողի և նրա ընտանիքի հիշողությունների։ Հուշատան սենյակներում կախված են գրողի ծնողների՝ Աննա Սեմյոնովնայի և Նարկիս Միխայլովիչ Մամինի դիմանկարները, ինչպես նաև նրա եղբոր և ընկերների։ Հավաքածուն ներառում է գրողի բազմաթիվ նամակներ։ Թանգարանի գրական բաժնում ներկայացված են Դմիտրի Մամին-Սիբիրյակի ամենահայտնի ստեղծագործությունները։

Թանգարանում ներկայացված է նաև Վիսիմո-Շայտանսկի գործարանային ավանի կենցաղին ու պատմությանը նվիրված ցուցադրություն, որի հետ կապված է գրողի կյանքն ու աշխատանքը։ Ցուցադրությունում պահվում են գյուղի բնակիչների բնօրինակ առարկաները, հին գործիքները, XIX դարի հագուստ, ուրալցի արվեստագետների նկարներ և քանդակներ։ Տրամանկարում վերարտադրված է Վիսիմո-Շայտանսկի գործարանն ավանի հետ։

## Պատկերասրահ

Visim Museum of Dmitry Mamin-Sibiryak-6.jpg
Visim Museum of Dmitry Mamin-Sibiryak-2.jpg
Visim Museum of Dmitry Mamin-Sibiryak-3.jpg
Visim Museum of Dmitry Mamin-Sibiryak-4.jpg
Visim Museum of Dmitry Mamin-Sibiryak-5.jpg
Visim Museum of Dmitry Mamin-Sibiryak-1.jpg
Visim Museum of Dmitry Mamin-Sibiryak-7.jpg
Visim Museum of Dmitry Mamin-Sibiryak-8.jpg
Visim Museum of Dmitry Mamin-Sibiryak-9.jpg
Visim Museum of Dmitry Mamin-Sibiryak-10.jpg
Visim Museum of Dmitry Mamin-Sibiryak-11.jpg
Visim Museum of Dmitry Mamin-Sibiryak-12.jpg
Visim Museum of Dmitry Mamin-Sibiryak-13.jpg
Visim Museum of Dmitry Mamin-Sibiryak-14.jpg
Visim Museum of Dmitry Mamin-Sibiryak-15.jpg
Visim Museum of Dmitry Mamin-Sibiryak-16.jpg
Visim Museum of Dmitry Mamin-Sibiryak-17.jpg
Visim Museum of Dmitry Mamin-Sibiryak-18.jpg
Visim Museum of Dmitry Mamin-Sibiryak-19.jpg


## Ծանոթագրություններ

## Արտաքին հղումներ
* http://historyntagil.ru/people/6_222.htm Սվերդլովսկի մարզ
* Поселок Висим

Կատեգորիա:Սվերդլովսկի մարզի թանգարաններ
Կատեգորիա:1979 հիմնադրումներ Ռուսաստանում
Կատեգորիա:Ռուսաստանի անձնային թանգարաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:1979 հիմնադրված թանգարաններ
Աննա Ախմատովայի հուշարձան (Մոսկվա)

**Աննա Ախմատովայի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս բանաստեղծուհի Աննա Ախմատովային։ Հուշարձանը տեղադրվել է 2000 թվականի  նոյեմբերի 7-ին Բոլշայա Օրդինկա փողոցում։

Որպես հուշարձանի հիմք ընտրվել է բանաստեղծուհու ընկեր իտալացի նկարիչ Ամեդեո Մոդիլիանիի նկարը։
մինի|Ամեդեո Մոդիլիանիի արած ուրվանկարը

## Պատմություն
Աննա Ախմատովայի հուշարձանը Մոսկվայում բացվել է 2000 թվականին՝ մայրաքաղաքում քանդակների «Օրդինկա՝ «Արծաթե դարաշրջան»» հնչեղ անվամբ զբոսայգու ստեղծման ծրագրի շրջանակներում։ Բացումը կայացել է նոյեմբերի 7-ին։ Նախագծի հեղինակներն են քանդակագործ Վլադիմիր Ալեքսանդրովիչ Սուրովցևը և ճարտարապետ Նատալյա Դմիտրիևնա Զեմլյանովսկայան։

Մեծ բանաստեղծուհու կերպարը կերտվել է Աննա Ախմատովայի ընկերոջ` իտալացի նկարիչ և գրաֆիկ Ամեդեո Մոդիլիանիի նկարի հիման վրա։ Այս ուրվանկարում նա ներկայացրել է լայն բազկաթոռում կիսապառկած կնոջ։

Աննա Ախմատովայի հուշարձանը տեղադրվել է Բոլշայա Օրդինկա փողոցի թիվ 17 շենքի բակում։  Այդ շենքում են բնակվել բանաստեղծուհու մտերիմ ընկերները՝ Արդովների ընտանիքը, և այդտեղ նա ապրել է, երբ 1934-1963 թվականներին ժամանել է Մոսկվա։

## Նկարագրություն
Քանդակը պատրաստած է բրոնզից և տեղադրված է անհամաչափորեն բարձր գրանիտե պատվանդանի վրա։

Հուշարձանին մասին թիվ 17 շենքի պատին կա հուշատախտակ։

## Ծանոթագրություններ

## Արտաքին հղումներ
* 
* 

Կատեգորիա:2000 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Իլինդեն (հուշահամալիր)

**Իլինդեն **, հայտնի է նաև որպես Մակեդոնիում (македонский : Споменик «Илинден»), հուշահամալիր է Կրուշևո քաղաքում։ Այն պաշտոնապես բացվեց 1974 թվականի օգոստոսի 2-ին,  Մակեդոնիայի ազգային ազատագրական պայքարի հակաֆաշիստական ժողովի երկրորդ նստաշրջանի 30-ամյակի և  Իլինինյան ապստամբության 71-րդ տարելիցի կապակցությամբ։ Հուշահամալիրի հեղինակներեն են Ժորդան և Իսկրա Գրաբուլներիները։

Այն նվիրված է բոլոր մարտիկներին և հեղափոխականներին, որոնք մասնակցել են 1903 թվականի Իլինինյան ապստամբությանը, ինչպես նաև 1941-1944 թվականների Մակեդոնիայի ազգային ազատագրական պայքարի զինվոր-պարտիզաններին։

## Նկարագրություն

Հուշահամալիրի ընդհանուր տարածքը կազմում է մոտավորապես 16 հեկտար։ Հուշարձանը ունի կլոր գմբեթի ձև, օվալ պատուհաններով։ Վերին պատուհանները պատրաստված են գունավոր ապակիներից։ Գմբեթի ներսում գտնվում է Նիկոլա Կարևի գերեզմանը, ով բուլղար-մակեդոնացի հեղափոխական էր, մակեդոնա-օդրինյան հեղափոխական կազմակերպության գործիչ, Իլինինյան ապստամբության մասնակից, Կրուշևյան հանրապետության ղեկավար։ Ներսում է գտնվում նաև երգիչ Տոշե Պրոեսկի կիսանդրին։ Գմբեթի ներքին մասը ունի չորս պատուհան, որոնցից յուրաքանչյուրը դուրս է գալիս Իլինինյան իրադարձությունների հետ կապված ուղղությամբ։

Հուշահամալիրի կազմում են ընդգրկված մի շարք քանդակներ «Կոտրել շղթաները» անվամբ, որոնք խորհրդանշում են ազատությունը, հաղթանակը ազատագրական պատերազմներում։ Նաև այստեղ է տեղակայված սալաքար, որի վրա փորագրված են մինչ Իլինինյան ապստամբությունը, նրա ժամանակ և նրանից հետո հաղթածների անունները։ Ամֆիթատրոնի վերին հատվածը զարդարված է գունավոր մոզաիկաներով։

## Պատկերասրահ

պատկեր:Makedonium 01.JPG|"Կոտրել շղթաները", ազատության խորհրդանիշ 
պատկեր:Makedonium 03.JPG|Դամբարան
պատկեր:Makedonium 08.JPG|Ամֆիթատրոն
պատկեր:Споменик „Илинден“ - Крушево.JPG|Ամֆիթատրոնև և "Մակեդոնիումը"
պատկեր:Makedonium 013.JPG|Հուշարձանի ներսի մասը
պատկեր:Македониум (1) 2015.jpg|Հուշարձանի ներսի մասը


## Ծանոթագրություններ

## Արտաքին հղումներ
* The Krusevo Makedonium

Կատեգորիա:Կրուշևո
Կատեգորիա:Մակեդոնիայի Հանրապետության շենքրեը և շինությունները
Լյուպկա Ջունդևա

**Լյուպկա Արսովա Ջունդևա** (, ), թատրոնի և կինոյի էթնիկ մակեդոնացի դերասանուհի։

Ջունդևան ծնվել է Մակեդոնիայի մայրաքաղաք Սկոպյեում։ Ավարտել է Պետական թատերական դպրոցը և 1951 թվականին դարձել է Մակեդոնիայի ազգային թատրոնի անդամ, որտեղ աշխատել է ընդհուպ մինչև 1990 թվականը։ Հենց 1990 թվականին է Ջունդևան ավարտել իր կարիերան։ Նա հաջողությամբ խաղացել է նաև մոնոդրամաներում։ 1983 թվականին Սկոպյեի քաղաքապետարանի կողմից ստացել է մշակույթի և արվեստի ոլորտում «Նոյեմբերի 13-ի մրցանակ»։ Այնուհետ դերասանական հաջողությունների համար ստացել է Հարավսլավիայի ռադիոհեռուստատեսության մրցանակ՝ «Աշխատանքի ձևավորում արծաթե ծաղկեպսակով» ֆիլմի համար։

## Ֆիլմագրություն
*1961: Հանդարտ ամառ (Գլխավոր դեր)
*1967: Մակեդոնական արյունոտ հարսանիք (Երկրորդական դեր)
*1980: Գլխավոր բրիգադ (Երկրորդական դեր)
*1997: Գնչուական կախարդանք (Երկրորդական դեր)
*1999: Կյանք, ժամանակ (Գլխավոր դեր)

## Ծանոթագրություններ

## Արտաքին հղումներ
*Džundeva at Macedonian Cinema Information Center

Կատեգորիա:Թատրոնի դերասանուհիներ
Կատեգորիա:Մակեդոնացի դերասանուհիներ
Կատեգորիա:Մակեդոնացի կինոդերասանուհիներ
Ընկեր Սուխովի հուշարձան (Սամարա)

**Ընկեր Սուխովի հուշարձան** (), գտնվում է Սամարայում՝ Վոլգայի ափին՝ Նեկրասովսկու և Լենինգրադի զառիվայրերի միջև։

## Պատմություն
«Անապատի սպիտակ արևը» ֆիլմի գլխավոր հերոս կարմիրբանակային Ֆյոդր Իվանովիչ Սուխովի հուշարձանի տեղադրման վայրը Սամարայում պատահական չէր ընտրվել, հենց այդ քաղաքում էր բնակվել ընկեր Սուխովը։ Ֆիլմում նա արտասանում է հետևյալ արտահայտությունը, ահա կհասնեմ Վոլգային, իսկ այնտեղից միչև Սամարա հեշտ է հասնել։  
   
Հուշարձանի տեղադրման նախաձեռնությամբ առաջին անգամ  2006 թվականին հանդես եկավ տեղական քաղաքային դումայի պատգամավոր Միխայիլ Մատվեևը։ Սամարայի Նեկրասովի փողոցում, որից ոչ հեռու տեղադրված է հուշարձանը, ծնվել և ապրել է ֆիլմի սցենարի հեղինակներից մեկը՝ Վալենտին Իվանովիչ Եժովը։

Քանդակագործ Կոնստանտին Չեռնյավսկու կողմից ստեղծված հուշարձանը, գրեթե դիմանկարային նմանություն ունի դերասան Անատոլի Կուզնեցովին, որը փայլուն է խաղացել ընկեր Սուխովի դերը։ Հուշարձանը պատրաստված է բրոնզից, գրեթե բնականին մոտ չափերով, ձուլվել է Սմոլենսկում և կշռում է 315 կգ, այն տեղադրված է առանց պատվանդանի, անմիջապես գետնին։ Հուշարձանը պատրաստվել է «Ընտանիքի շրջանում» համազգային ծրագրի  ֆինանսավորմամբ, քաղաքի զբոսաշրջային գրավչությունը բարձրացնելու նպատակով  և նվիրաբերվել Սամարա քաղաքին։

Հուշարձանի բացումը կայացել է 2012 թվականի դեկտեմբերի 7-ին մեծ  թվով մարդկանց մասնակցությամբ։ Առողջական խնդիրների պատճառով Անատոլի Կուզնեցովը չկարողացավ ներկա գտնվել հուշարձանի բացմանը, բայց խոստացավ առաջին իսկ հնարավորության դեպքում այցելել Սամարա, իսկ Սուխով Վալենտին Եժովի կերպարը ստեղծողը մահացել էր 2004 թվականին։

Ենթադրվում է, որ ընկեր Սուխովի կողքին կհայտնվեն մաքսատան աշխատակիցներ Վերեշչագինի և Կատերինա Մատվեևնայի հուշարձանները։ Կոնստանտի Չեռնյավսկին պլանավորում է ստեղծել պատկերաքանդակների կոմպոզիցիա։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Սամարայի հուշարձաններ
Ելենա Յովանովա

**Ելենա Յովանովա** (, ), մակեդոնացի դերասանուհի։

## Կենսագրություն
Ծնվել է Բոսնիա և Հերցեգովինայում, մեծացել է Մակեդոնիայում։ Ամուսնացել և ներկայումս ապրում է Խորվաթիայում։ Ավարտել է Կիրիլի և Մեթոդիոսի անվան Սկոպյեի համալսարանի դրամատիկական արվեստների ֆակուլտետը։ 2006 թվականից Մակեդոնիայի ազգային թատրոնի անդամ է, որտեղ մարմնավորել է ավելի քանի 25 գլխավոր դերեր։

Ֆիլմերում նրա առաջնախաղը եղել է Յուանիտա Վիլսոնի «Եթե ես այստեղ չեմ» ֆիլմը, որը ներառվել է Օսկարի 84-րդ մրցանակաբաշխության Լավագույն օտարալեզու ֆիլմերի կարճ ցուցակում։

2010 թվականին նա ներառվել է Անջելինա Ջոլիի «Արյան և մեղրի երկրում» ֆիլմի դերասանական կազմում, որը Ջոլիի առաջին դեբյուտային ռեժիսորական ֆիլմն է։ Ֆիլմը ներկայացվել է Ոսկե գլոբուս մրցանակի։ Այս ֆիլմը Ելենայի առաջին հոլիվուդյան ֆիլմն էր։

## Ֆիլմագրություն
* *Սահմանադրություն* (2016)
* *Երեխա* (2016)
* *Սկոպա* (2015)
* *Երրորդ կես* (2012)
* *Սկոպյե ռեմիքս* (2012)
* *Արյան և մեղրի երկրում* (2011)
* *Եթե ես այստեղ չեմ* (2010)

## Հեռուստատեսություն
* *Այն ուղղությամբ, որտեղ որ թռչում են գնդակները* Նադալիա (2015)
* *Գաղտնիքներ* (*Tajne*) Մարինա Ֆրանիչ (2013-2014)

## Թատրոնի դերեր
* *[[Չիկագո (մյուզիք)|Չիկագո]]* Ռոքսի Հարթ 
* *Ո՞վ է վախենում Վիրջինիա Վուլֆից* Հանի
* *Սեղիր 1-3* Սաբինե
* *Տրոիլուս և Կրեսիդա* Հեղինե Տրոյացի
* *Քամի քամու մեջ* Մագդա
* *Հասանագինիցա* Հասանագինիցա
* *Սեռական կամակորություն Չիկագոյում* Դեբորա
* *Ժամացույցի նարինջ* Ալեքս
* *[[Դեկամերոն]]* Ֆիլոմենա
* *Դունդո Մարոյե* Պետրունյելա
* *[[Դոն Կիխոտ (բալետ)|Դոն Կիխոտ]]* Դուլսինեա
* *Դասական թշնամի* Իռեն
* *Միսս Ջուլի* միսս Ջուլի

## Ծանոթագրություններ

## Արտաքին հղումներ
*Interview for The Huffington Post

Կատեգորիա:Մակեդոնացի դերասանուհիներ
Կատեգորիա:Մակեդոնացի կինոդերասանուհիներ
Կատեգորիա:Սկոպիեի համալսարանի շրջանավարտներ
Միլչո Մանչևսկի

**Միլչո Մանչևսկի** ( ), մակեդոնացի կինոռեժիսոր։
*[[The New York Times]]-ը* նրա «Անձրևից առաջ» (1994) ֆիլմն ընդգրկել է *երբևէ ստեղծված լավագույն 1.000 ֆիլմերի ուղեցույցի* ցանկի մեջ։ Մանչևսկու ֆիլմերից են նաև Աճյունը, Ստվերները,  *Մայրերը* (2010), *Bikini Moon-ը* (2017), ինչպես նաև` «Ժամանակի ավարտը» (2017), «Հինգշաբթի» (2013), «Անժամանակ Մակեդոնիան» (2009), «1.73» կարճամետրաժ ֆիլմերը։ Մանչևսկին հեղինակել է լուսանկարների երկու ցուցահանդես, ինչպես նաև` էսսեների ժողովածուի և ներկայացման արվեստի վերաբերյալ գրքերի հեղինակ է։ Նրա աշխատանքները ներկայացվել են ավելի քան 250 փառատոնում (ներառյալ Վենետիկի, Բեռլինի, Տորոնտոյի, Սան Պաուլոյի, Ստամբուլի, Տոկիոյի, Երուսաղեմի, Հոնկոնգի, Ստոկհոլմի փառատոնները), ֆիլմերը ցուցադրվել են ավելի քան 50 երկրում, Մոսկվայի ՎԳԻԿ-ի պատվավոր դոկտոր է։ Դասավանդում է Նյու Յորքի պետական համալսարանի Բրուքլինի քոլեջում։ Նախկինում դասավանդել է Չինաստանի Շանհայի համալսարանում, Մոսկվայի ՎԳԻԿ-ում, Հունգարիայի Առաջատար ուսուցման ինստիտուտում և Նյու Յորքի համալսարանի Թիշչ Արվեստների դպրոցում։

## Ընտրված ֆիլմեր (որպես ռեժիսոր)
### Գեղարվեստական ֆիլմեր
**Bikini Moon* (2017)
**Մայրեր* (2010)
**[[Ստվերներ (ֆիլմ, 2007)|Ստվերներ]]* (2007)
**[[Աճյուն (ֆիլմ)|Աճյուն]]* (2001)
**Անձրևից առաջ* (1994)

## Կարճամետրաժ ֆիլմեր
**Ժամանակի ավարտը* (2017)
**Հինգշաբթի* (2013)
**Buddies: Race – Skopsko for Us* (2015)
**Buddies: Filip – Skopsko for Us* (2015)
**Buddies: Green Car – Skopsko for Us* (2015)
**Անժամանակ Մակեդոնիա. լեռներ* (2008)
**Անժամանակ Մակեդոնիա. տաճարներ* (2008)
**Անժամանակ Մակեդոնիա. ճարտարապետություն* (2008)

### Հեռուստատեսություն
**Գաղտնալսում* ("Խաղի օր") (2002)

### Երաժշտական հոլովակներ
*Նինա Սպիրովա - Eden baknez (2007)
*Կիրիլ Ջայկովսկի - Ջունգլիների ստվերը (2007)
*Կիրիլ Ջայկովսկի - Պարզ գիտություն (2001)
*Կիրիլ Ջայկովսկի - Մեռածներն սպասում են (2001)
*Կիրիլ Ջայկովսկի - Տանգո հասարակաց տանը (2001)
*Roachford - Այս սերունդը (1994)
*Առնո Հինթջենս - Vive ma liberte (1993)
*Ջորջ Լամոնդ - Ես հավատում եմ քեզ, փոքրի՛կ (1992)
*Սոնիա Դադա - Դու չես մտածում իմ մասին (1992)
*School of Hard Knocks – Հարրի անունով կեղտոտ ոստիկանը (1992)
*Arrested Development – Թենեսե (1991)
*Riff - Եթե դու լուրջ ես (1991)
*Partners in Kryme - Undercover (1990)
*Bastion - Hot Day in Mexico (1985)
*Leb i sol - Aber dojde, Donke (1983)

## Ցուցահանդեսներ
*"Երազելով Վու Յան բանաստեղծություն", 2017 
*"Երազի հինգ կաթիլ" (լուսանկարների ցուցահանդես) 2010
*"Փողոց", 1999

## Գրականություն
*"Նկարներ, բառեր և ստեր" 2015
*"Ճշմարտություն և պատրանք. գրառումներ արվեստի հավատի մասին" 2012
*"Մայրիկիս ուրվականը", 2000

## Ծանոթագրություններ

Կատեգորիա:Սկոպիեի համալսարանի շրջանավարտներ
Կատեգորիա:Եվրոպացի կինոռեժիսորներ
Կատեգորիա:Ամերիկացի կինոռեժիսորներ
Կատեգորիա:Մակեդոնացի արվեստագետներ
Մակեդոնիայի Անկախության հուշագիր (1913)

**Մակեդոնիայի Անկախության հուշագիր** (), փաստաթուղթ է, որը հրատարակվել է 1913 թվականի մարտի 1-ին  Մակեդոնիայի գիտական և գրական հասարակության 4 անդամների կողմից։ Նրանք պնդում էին, որպեսզի ժամանակակից Մակեդոնիայի տարածքը անկախության ձեռք բերի։
thumb|200px|left|Մակեդոնիայի քարտեզը Մակեդոնիայի գիտական և գրական հասարակության կողմից թողարկված «Makedonski Golos» թերթում հրապարակված հոդվածից:

Նրա անվանումը, որը Օսմանյան կայսրության կառավարման ժամանակաշրջանում անհետացել էր, 19-րդ դարում վերականգնվեց։ Սահմանները ժամանակի ընթացքում զգալիորեն փոփոխվել էին և վերանայման ենթարկվեց նաև սահմանային հարցերը։ Փաստաթուղթը հասցեագրվել է Մեծ Բրիտանիայի արտաքին գործերի նախարար Էդուարդ Գրեյին, Լոնդոնյան պալատի պատգամավորներին և Ռուսական կայսրության արտաքին գործերի նախարարին և ստորագրել են՝ Դիմիտրիե Չուպովսկին, Ալեքսանդր Վեզենկովը, Գավրիլ Կոնստանտինովիչը և Նաս Դիմովը։ Բացի այդ, Չուպովսկին գծեց Մակեդոնիայի քաղաքա-աշխարհագրական քարտեզը «իր բնական, աշխարհագրական, էթնիկական և տնտեսական սահմաններով», որը կցվեց՝ Հուշագրին։ Փաստաթուղթը, ի թիվս այլ բաների, ասում է՝

## Ծանոթագրություններ

Կատեգորիա:1913 Եվրոպայում
Կատեգորիա:1913 թվականի փաստաթղթեր
Կատեգորիա:Հուշագիր
Հյուսիսային Մակեդոնիայում Երկրորդ համաշխարհային պատերազմին նվիրված հուշարձանների ցանկ

**Մակեդոնիայի Հանրապետությունում Երկրորդ համաշխարհային պատերազմին նվիրված հուշարձանների ցանկ**, 20-րդ դարի խոշորագույն իրադարձություններից մեկին նվիրված հուշարձաններ և հուշահամալիրներ, որոնք կառուցվել են Մակեդոնիայի Հանրապետության տարածքում։

## Պատմություն
Հարավսլավիայի իշխանությունների հրամանով 1945-1960 թվականներին կառուցվել են մի շարք հուշարձաններ։ Այդուհանդերձ, հուշարձանների և հուշահամալիրների լայնամասշտաբ կառուցումը սկսել է իրականացվել Չմիացած երկրների շարժման հիմանդրումից հետո։

Հարավսլավիայի նախագահ Իոսիպ Տիտոյի հրամանով 1960-1970-ական թվականներին կառուցվել են մի շարք հուշարձաններ և հուշահամալիրներ, որոնք նվիրված են եղել Երկրորդ համաշխարհային պատերազմի ճակատամարտերին և համակենտրոնացման ճամբարներին։ Նրանք նախագծվել են հայտնի դիզայներների կողմից, ինչպես օրինակ Դուշան Ջամոնյան, Վոյին Բակիչը, Միոդրագ Ժիվկովիչը, Ժորդան և Իսկրա Գրաբուլները։ Բացի այդ, հուշարձանների ճարտարապետներն են եղել Բոգդան Բոգդանովիչը, Գրադիմիր Մեդակովիչը։ Տիտոյի մահից հետո, կառուցվել են միայն մի քանի հուշարձաններ։ Այս հուշարձանները զբոսաշրջիկների շրջանում հայտնի են եղել 1980-ական թվականներին՝ որպես հայրենական փառքի հուշարձաններ։ Սակայն, Հարավսլավական պատերազմներից և երկրի կազմալուծումից հետո, հուշարձանները լքվել են և կորցրել իրենց նշանակությունը։

Ստորև ներկայացված են 1945- 1991 թվականներին կառուցված հուշարձանները և հուշահամալիրները։ Ցանկում ներառված չեն առանձին անհատներին նվիրված կիսանդրիները։

## Ծանոթագրություններ

Կատեգորիա:Հյուսիսային Մակեդոնիայի մշակույթ
Կատեգորիա:Ցանկեր:Մակեդոնիայի Հանրապետություն
Հա Սոկ Ջին

**Հա Սոկ Ջին** (, ), հարավկորեացի մոդել և դերասան։ Նա հայտնի է դարձել իր հեռուստատեսային դերերում «Պայծառ գրասենյակ» (2017), «Խմել միայնակ» (2016), «Լեգենդար կախարդներ» (2014), «Մի նայեք Օրֆեոսի լեգենդը» (2013) այս դերերի շնորհիվ արժանացել է շատ մրցանակների։

## Կարիերա
Նա իր առաջին դեբյուտը կատարեց 2005 թվականին որպես  Korean Air հեռուստատեսային գովազդի  մոդել։

## Ֆիլմագրություն
### Հեռուստասերիալներ

### Ֆիլմեր

### Տարբեր Շոուներ

### Տեսահոլովակներ

## Մրցանակներ և անվանակոչումներ

## Ծանոթագրություններ

## Արտաքին հղումներ
* Ha Seok-jin  at Core Contents Media 
* Ha Seok-jin Fan Cafe at Daum
* 

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կիրովի հուշարձան (Դոնի Ռոստով)

**Սերգեյ  Միրոնովիչ  Կիրովի  հուշարձան** (), քանդակագործ Զինովի Վիլենսկու և ճարտարապետ Վիկտոր Բարինովի աշխատանքը, որը տեղադրված է Դոնի Ռոստովի Պուշկինի փողոցի և Կիրովի պողոտայի հատման կետում գտնվող պուրակում։ Հուշարձանը բացվել է 1939 թվականին և գտնվում է Պոկրովսկու (Կիրովի) պուրակում։ Սերգեյ Միրոնովիչ Կիրովի հուշարձանն ունի մշակութային ժառանգության օբյեկտի կարգավիճակ։

## Նկարագրություն
Հուշարձանը ստեղծվել է քանդակագործ  Զինովի Վիլենսկու և ճարտարապետ Վիկտոր Բարինովի կողմից։ Աջ ձեռքը վեր պարզած բրոնզե պատկերաքանդակն ամբողջ հասակով տեղադրված է կարմիր գրանիտից բարձր պատվանդանի վրա։ Կիրովը պատկերված է բարի ժպիտով և կենսախինդ դեմքով։ Պատվանդանին փորագրված է ՀամԿԲԿ XVII համագումարում Կիրովի արտասանած ճառից մի հատված։      
 	     

## Պատմություն
Սերգեյ Միրոնովիչ Կիրովը Ռոստովում է եղել 1918 թվականի գարնանը։ Այդ ժամանակ նա մասնակցում էր Դոնի հանրապետության Խորհուրդների    I համագումարին։   
 
Կիրովի հուշարձանը բացվել է 1939 թվականի ապրիլի 30-ին բազմամարդ միտինգում։ Հուշարձանը տեղադրված էր Կիրովի անունը ստացած փողոցում։ Նախկինում այս պուրակում էր գտնվում Սուրբ Աստվածածին տաճարը, որը քանդվել է 1930 թվականին։ Հնաբնակների պատմելով հուշարձանի կառուցման ժամանակ օգտագործվել է եկեղեցուց մնացած մարմարե սալիկները։  
    
Հայրենական մեծ պատերազմի տարիներին Ռոստովի բնակիչները հուշարձանն ավերումից փրկել են թաղելով հողի մեջ։ Արդեն 1945 թվականին հուշարձանը նորից վերականգնեցին։ 
   
Կիրովի հուշարձանը նախկինում համարվել է դաշնային նշանակության մշակութային ժառանգության օբյեկտ, բայց 1997 թվականից նրա կարգավիճակը իջեցվեց մինչև տեղական նշանակության։ 
   
2003 թվականին կազակական «Դոնի մեծագույն բանակ» ընկերությունն առաջարկեց Կիրովի պուրակում վերականգնել Պոկրովսկու տաճարը, իսկ Կիրովի հուշարձանը տեղափոխել մեկ այլ վայր։ Այդ առաջարկությանը հավանություն տվեց Ռոստովի և Նովոչերկասսկի արքեպիսկոպոս Պանտելեյմոնը։ Հավատացյալները վրդովված էին հուշարձանի պատվանդանին «Սատանա» բառի առկայության համար։ Հուշարձանի տեղափոխման դեմ հանդես եկան կոմունիստները և Պատմության և մշակույթի հուշարձանների պահպանության համամիութենական ընկերության ռոստովյան բաժանմունքի ներկայացուցիչները։ Նշանակվեցին հասարակական նշանակության լսումներ, որոնց արդյունքում որոշվեց հուշարձանը տեղափոխել Կիրովի պողոտայի և Պուշկինի փողոցի անկյունում գտնվող պուրակ։ 
  
2005 թվականի հոկտեմբերին Կիրովի հուշարձանը ապամոնտաժվեց և վերականգնման նպատակով տեղափոխվեց Կոստև եղբայրների արվեստանոց։ Նույն թվականի դեկտեմբերին հուշարձանը տեղադրվեց նոր վայրում։

## Ծանոթագրություններ

Կատեգորիա:1939 հիմնադրումներ
Կատեգորիա:Բրոնզե արձաններ
Կատեգորիա:Դոնի Ռոստովի հուշարձաններ
Կատեգորիա:Ռուսաստանի մշակութային ժառանգություն
Կորաբի ջրվեժ

**Կորաբ** (*Պրոյֆել*) — ջրվեժ է Մակեդոնիայի Հանրապետութան արևմուտքում։ Գտնվում է Ալբանիայի հետ սահմանի հարևանությամբ, Մավրովա ազգային պարկի տարածքում։ Այն գտնվում է Դլաբոկա գետի վերին շրջանում (Ռադիկայի ավազան) Կորաբ լեռան լանջին։ Այն ձևավորվում է գարնանը, երբ հալում է Մալ-Կորբա գագաթի արևելյան հատվածի ձյունը։ Ջրվեժի ուշգնությունը կախված սեզոնից փոխվում է։ Սա Մակեդոնիայի Հանրապետության և Բալկանյան թերակղզու ամենաբարձր ջրվեժն է։

## Նկարագրություն
Ջրվեժի բարձրության վերաբերյալ տարբեր տվյալներ կան, նշվում է 100-ից մինչև 138 մ։ Հստակ բարձրությունը կախված է նրա վերին և ստորին կետերը որոշելու եղանակից, որոնք տարբերվում են տարբեր չափումների համար։ Վերին կետը ծովի մակարդակից գտնվում է մոտավորապես 2120 մ է, իսկ ստորին մասը `1990 մ բարձրության վրա։

Ջրի ամենաբարձր մակարդակը նկատվում է մայիսի վերջին - հունիսի սկզբին, իսկ ջրի հոսքը ամռան ընթացքում ընկնում է։ Շատ չոր ամռանը, օգոստոսի վերջին և սեպտեմբերին ջրվեժը կարող է ցամաքել։

Ջրվեժը և գետի հովիտը ձևավորվել են վերջին սառցադաշտային դարաշրջանում, սառցադաշտերի ազդեցության տակ։

## Հասանելիություն
Ջրվեժը գտնվում է դժվար հասանելի վայրերում։ Լավագույն ճանապարհը անցնում է Դլաբոկա գետի կիրճով, որը սկիզբ է առնում Նիստրովո գյուղից և անցնում է լքված Ժուժեն գյուղով։ Այստեղի մեկ ճանապարհը անցնում է անտառներով, բայց միևնույն ժամանակ պետք է գետը հատել երկու անգամ։ Մյուս ճանապարհով գետը կարելի է հատել եկեղեցու ոտ գտնվող կամրջով։ Այս ճանապարհը կարճ է, բայց զառիվեր և պակաս անվտանգ։

## Ծանոթագրություններ

Կատեգորիա:Հյուսիսային Մակեդոնիայի ջրվեժներ
Այշե Էրզան

**Այշե Էրզան** (, ), թուրք տեսական ֆիզիկոս։ Թուրքիայի գիտությունների ակադեմիայի իսկական անդամ։

## Կենսագրություն
Այշե Էրզանը ծնվել է 1949 թվականին Անկարայում։ Միջնակարգ կրթությունը ստացել է Ստամբուլում, այնուհետև սովորել ԱՄՆ-ի Բրին Մար քոլեջում, 1970 թվականին ստացել բակալավրի աստիճան, 1976 թվականին Սթոնի Բրուքի համալսարանից ստացել է ֆիզիկայի դոկտորի աստիճան։

Անկարա վերադառնալով՝ Միջինարևելյան տեխնիկական համալսարանում եղել է ֆիզիկայի ամբիոնի անդամ, 1977 թվականին միացել է Ստամբուլի տեխնիկական համալսարանին։ Այդ ժամանակահատվածում նաև ներգրավված է եղել խաղաղության և կանանց շարժումների մեջ։ 1980 թվականին Թուրքիայում պետական հեղաշրջումից հետո հեռացել է երկրից։ 1981-1990 թվականներին աշխատել և դասավանդել է տարբեր գիտահետազոտական ինստիտուտներում ու համալսարաններում։ 1981-1982 թվականներին աշխատել է Ժնևի համալսարանի տեսական ֆիզիկայի ամբիոնում, 1982-1985 թվականներին՝ Պորտուգալիայում եղել է Պորտոյի համալսարանի այցելու դոցենտ, 1985-1987 թվականներին Մարբուրգի համալսարանի տեսական ֆիզիկայի ամբիոնում Ալեքսանդր ֆոն Հումբոլդ հիմնադրամի կրթաթոշակառու, 1987-1990 թվականներին կարճ ժամանակահատված Տրիեստի Տեսական ֆիզիկայի միջազգային կենտրոնում եղել է հետազոտող գիտնական, նախքան 1990 թվականին Ստամբուլի տեխնիկական համալսարան վերադառնալը։ Հետազոտական աշխատանքները շարունակում է Ֆեզա Գուրսեի ինստիտուտում։

Էրզանը 1995 թվականին դարձել է Թուրքիայի գիտությունների ակադեմիայի թղթակից անդամ,  1997 թվականին՝ իսկական անդամ։ Նույն տարում արժանացել է TÜBİTAK-ի (Թուրքիայի գիտական և տեխնոլոգիական հետազոտական խորհուրդ) գիտական մրցանակի, 2003 թվականին՝  «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակի, 2009 թվականին՝ Ռամալ մրցանակի։ Գիտությունների համաշխարհային ակադեմիայի անդամ է, *Journal of Statistical Physics* և *European Physical Journal B* խմբագրական խորհրդի անդամ։

## Ծանոթագրություններ

## Արտաքին հղումներ
*Ayşe Erzan at Istanbul Technical University

Կատեգորիա:Անձինք Անկարայից
Կատեգորիա:Թուրք ակադեմիկոսներ
Կատեգորիա:Թուրք կին ակադեմիկոսներ
Կատեգորիա:Թուրք կին ֆիզիկոսներ
Կատեգորիա:Տեսական ֆիզիկոսներ
Ռենե-Լուի Բեռ

**Ռենե-Լուի Բեռ** (, )՝ ֆրանսիացի մաթեմատիկոս։ Համարվում է իրական ֆունկցիաների տեսության և դեսկրիպտ տեսության ստեղծողներից մեկը։ Մաթեմատիկոսի կարևորագույն աշխատությունը դարձավ Բեռի թեորեմը։ Բեռը մշակել է նաև խզվող ֆուկցիաների դասակարգումը։

## Կենսագրություն
Բեռն ավարտել է բարձրագույն նորմալ դպրոց Փարիզում և Տրուա, Բառ-լե-Դյուկ և Նանսի քաղաքների գիմնազիաներում եղել ուսուցիչ։ 1899 թվականին Բեռը ստացավ գիտական աստիճան և 1902 թվականից Մոմպելիում աշխատեց որպես պրոֆեսոր, այնուհետև 1905 թվականին տեղափոխվեց Դիժոն։ Գիտնականը մանկուց հիվանդ էր և ստիպված էր ընդհատել իր մասնագիտական գործունեությունը։ 1914 թվականին Բեռը բուժման նպատակով տեղափոխվեց Լոզան և այնտեղ անց կացրեց Առաջին համաշխարհային պատերազմի տարիները։

## Ծանոթագրություններ

## Արտաքին հղումներ
* Биография Бэра 

Կատեգորիա:Ֆրանսիացի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:19-րդ դարի ֆրանսիացի մաթեմատիկոսներ
Ստոգովո (լեռներ)

**Ստոգովո ** (), լեռնաշղթա է Մակեդոնիայի Հանրապետության արևմտյան մասում։ Նրա ամենաբարձր գագաթն է՝ Գոլեմ-Ռիդ լեռը (2273 մ)։ Մյուս բարձր գագաթներն են՝ Բաբին-Սիրտ (2241 մ), Ստոգովո (2218 մ), Կանեշ (2216 մ) և կա ևս 7 գագաթներ, որոնք ծովի մակարդակից գտնվում են 2000 մ բարձրության վրա։ Լեռները տեղակայված են արևմուտքում Սև Դրին և արևելքում Սատեսկա գետերի արանքում։ Հյուսիսում այն սահմանակցում է Բիստրա-Պլանինա լեռներին։ Հարավում Ստոգովոյի լեռները թմբերի միջոցով միավորվում են Քարաորման լեռնաշղթայի հետ, ձևավորելով միասնական լեռազանգված 522 կմ² տարածությամբ։

Ստոգովոն երիտասարդ ձևավորված լեռնաշղթա է։ Այն ձևավորվել է ալպյան ծալքավորության ժամանակաշրջանում։ Պլեյստոցենի ժամանակաշրջանում լեռները պատվել են սառցալեռներով և այժմ այնտեղ առկա է սառցադաշտային ռելիեֆի ձևեր՝ կրկեսներ, սառցադաշտային հովիտներ և մորեն։ Կրկեսում են գտնվում երեք սառցեդաշտային լեճերը՝ Վերին, Ստորին և Մարուշա։ Ստոգովոնյան լեռներում առկա են երկաթյա հանքաքարեր, որոնք ձևավորվել են օրդովիկյան ժամանակաշրջանում։

Բուսականությունը լեռներում աճում է գոտիներով։ Ստորին հատվածներում աճում են անտառներ (հիմնականում կաղնի և հաճարենի), նրանցից վերև փոխարինում են լեռնային անտառները, իսկ ամենա վերևում են գտնվում Ալպյան մարգագետինները, որոնք օգտագործվում են որպես արոտավայրեր։ 2012 թվականին Ստորգովոյի արևելյան հատվածներում հայտնաբերվեցին բալկանյան լուսաններ, որը սովորական լուսանի անհետացող ենթատեսակն է։

Ստորգովյան լեռներին բավական հեշտ է հասնել ավտոբուսով, որը մեկնում է  մայրաքաղաք Սկոպյեից դեպի Դեբար քաղաք։ Այս շրջանում բնությունը  գերեթե ամբողջովին պահպանվել է, քանի որ լեռները գտնվում են հեռու երկրի խոշոր բնակավայրերից, և ալպինիստները հաճախ չեն այցելում դրանք։

## Ծանոթագրություններ

Կատեգորիա:Մակեդոնիայի Հանրապետության լեռներ
Հյուսիսային Մակեդոնիայի տոներ և հիշատակի օրեր

**Մակեդոնիայի Հանրապետության տոներ և հիշատակի օրեր**, կրոնական, պետական ինչպես նաև ազգային նշանակություն ունեցող օրեր, որոնց մեծ մասի ժամանակ Մակեդոնիայի Հանրապետությունում հայտարարվում է ոչ աշխատանքային օր։

Մակեդոնական Հանրապետությունում նշվում են հետևյալ տոները՝

## Ցանկ
### Ոչ աշխատանքային

### Աշխատանքային

## Ծանոթագրություններ

## Արտաքին հղումներ
* 2016-ի ազգային տոներ

Կատեգորիա:Հյուսիսային Մակեդոնիայի տոներ
Կատեգորիա:Տոների ցանկեր ըստ երկրի
Ջոզեֆ Ստելլա

**Ջոզեֆ Ստելլա** (, ), իտալական ծագումով ամերիկացի նկարիչ, ֆուտուրիստ և աբստրակցիոնիստ։
## Կենսագրություն և ստեղծագործություն
1896 թվականին Ջոզոֆ Ստելլան Իտալիայից մեկնում է Նյու Յորք, որտեղ սովորում է բժշկագիտություն և դեղաբանություն։ Սկսել է լուրջ զբաղվել գեղանկարչությամբ 1897 թվականին և ընդունվել է Նյու Յորքի ուսանող նկարիչների լիգա, իսկ հետո ընդունվել է Պարսոնի դիզայնի նոր դպրոց, որտեղ նրա գեղարվեստական ղեկավարը եղել է Վիլյամ Չեյզը։ 
1910 թվականին նկարիչը տեղափոխվել է Եվրոպա, մեկ տարի ապրել է Իտալիայում, իսկ հետո մեկնել է Փարիզ, որտեղ ծանոթացել է այնպիսի վարպետների հետ, ինչպիսիք են Անրի Մատիսը, Պաբլո Պիկասոն և իտալացի ֆուտորիստներ Կառլո Կառան, Ջինո Սեվերինին և Ումբերտո Բոչոնին։ 1912 թվականին վերադառնալով Նյու Յորք, նկարիչը 1913 թվականին սկսել է ներկայացնել իր աշխատանքները հայտնի ավանգարդիստական Արսենալյան ցուցադրությունում։ 
1923 թվականին Ջոզեֆ Ստելլան ստանում է ամերիկյան քաղաքացիություն։ 1920-1930 թվականներն ընկած ժամանակահատվածում նա կատարում է բազմաթիվ ճանապարհորդություններ դեպի Եվրոպա, Հյուսիսային Աֆրիկա և Վեստ Ինդիա։ Մինչև 1920-ական թվականները նկարիչը եղել է վարպետ-ֆուտուրիստների ազդեցության տակ։ Հետագայում նա անցել է Ռեալիզմի, Սյուրռեալիզմի և Աբստրակցիոնիզմի դասընթացներ։ Իր ստեղծագործական կարիերայի վերջում Ջոզեֆ Ստելլան հետաքրքրվել է այնպիսի փոքր ձևի կոլաժների ստեղծումով, ինչպիսիք ժամանակին ստեղծել են Պաուլ Կլեեն և Արթուր Դոյվը։ Ջոզոֆ Ստելլան մահացել է 1946 թվականին, սրտի անբավարարության պատճառով։
## Պատկերասրահ

File:Joseph Stella apotheosis-of-the-rose.jpg|Վարդերի աստվածացում
File:Joseph Stella new-york.jpg|Նյու Յորք
File:Joseph Stella flowers-italy-1931.jpg|Իտալիայի ծաղիկները
File:The-brooklyn-bridge-1939.jpg|Բրուքլինի կամուրջ
File:Battle of Lights.jpg|Կրակների պատերազմ
File:Tree-of-nice.jpg|Ծառը
File:Joseph Stella neapolitan-song.jpg|Նեապոլիտանական երգ
File:Tree-of-my-life.jpg|Իմ կյանքի ծառը

## Գրականություն
* Sullivan Goss, Joseph Stella
* Brown, Milton. *American Painting from the Armory Show to the Depression*. Princeton: Princeton University Press, 1955.
* Corn, Wanda. "An Italian in New York" (pp.&nbsp;135–190) in Corn, *The Great American Thing: Modern Art and National Identity, 1915–1935*. Berkeley: University of California Press, 1999.
* Davidson, Abraham A. *Early American Modernist Painting, 1910–1935*. New York: DaCapo, 1994 edition.
* Haskell, Barbara. *Joseph Stella*. New York: Whitney Museum of American Art (exhibition catalogue), 1994.
* Hughes, Robert. *American Visions: The Epic History of Art in America*. New York: Knopf, 1997.
* Hunter, Sam. *Modern American Painting and Sculpture*. New York: Dell, 1959.
* Jaffe, Irma. *Joseph Stella*.  New York: Fordham University Press, 1988 edition.
* Salvatore Pagliuca "ANTONIO STELLA, MEDICO E FILANTROPO, A NEW YORK, Basilicata Regione.

## Ծանոթագրություններ

Կատեգորիա:Ամերիկացի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:Սրտամկանի ինֆարկտից մահացածներ
Շտադե

**Շտադե** (գերմ. Hansestadt Stade), հանզական քաղաք Գերմանիայում, շրջկենտրոն, գտնվում է Հյուսիսային Սաքսոնիայում՝ Համբուրգի և Կուքսհաֆենի միջև։ Քաղաքը Շտադե շրջանի մեջ է մտնում։

Առաջին բնակիչները այստեղ հանդիպել են մեր թվարկությունից հազար տարի առաջ։ 9-րդ դարում այստեղ արդեն կար նավահանգստային ավան։

Ըստ 2015 թվականի դեկտեմբերի 31-ի մարդահամարի տվյալների քաղաքի բնակչությունը կազմում է 46, 378 մարդ։ Քաղաքը զբաղեցնում է 110, 04 կմ² տարածք։

Քաղաքում գործում են ավելի քան երեքուկես հազար ձեռնարկություններ, որոնք 23 հազար մարդու համար ապահովում են աշխատատեղեր։ Սրանք և այնպիսի խոշոր ձեռնարկություններ են, ինչպես օրինակ DOW Deutschland քիմիական գործարանը, Aluminium Oxid Stade ալյումինի գործարանը։ Քաղաքի պաշտոնական կոդը 03 3 59 038-ն է։

Հայտնի բնիկների թվում է Պյոտեր Սիվերսը։

Քույր քաղաքներ՝ Լեյկվուդ, ԱՄՆ։

## Պատկերասրահ

Պատկեր:DEU Stade COA.svg| 
Պատկեր:Stade-Hansehafen.jpg| 
Պատկեր:Stade-AltesRathaus 1.jpg|Քաղաքապետարան 
Պատկեր:Kirche St. Cosmae.jpg|Եկեղեցի 
Պատկեր:Wachende.jpg| 
Պատկեր:Lesender Mönch.jpg| 


## Ծանոթագրություններ

## Արտաքին հղումներ
* Պաշտոնական կայքէջ
* Շտադեի մասին 
* Հանզական Շտադե քաղաք 

## Գրականություն
* 

Կատեգորիա:Գերմանիայի քաղաքներ
Կատեգորիա:Հանզա
Բոգովինյան լիճ

**Բոգովինյան լիճ** (Бело-Езеро, Богонское, , *Богоњско, Бело Езеро*), սառցադաշտային ծագմամբ լեռնային լիճ, որն առաջացել է Ռուդոկա-Պլանինա լեռներում (Շար-Պլանինա լեռնաշղթայի շարունակությունը)։ Այն Շար-Պլանինայի 39 լճերից մեկն է, և ինչպես մյուսները, խթանում է զբոսաշրջությանը տեղական վայրերի։ Գտնվում է Հյուսիսային Մակեդոնիայի հյուսիսարևելյան շրջաններում։

## Նկարագրություն
Լիճը երկարավուն ձև ունի։ Այն գտնվում է Բորիսլավեց և Փոքր Սմերկա գագաթների միջև, և ծովի մակարդակից բարձր է 1936 մ։ Նրա երկարությունը 245 մետր է, իսկ լայնությունը 210 մետր։ Առավելագույն խորությունը 2․2 մետր է։ Լճի տարածքը 66 880 մ² է, որն ամենամեծն է Շար-Պլանին լեռներում։

Բոգովինյան լիճ են թափվում մի քանի ջրահոսքեր, իսկ արևելյան հատվածից դուրս է հոսում  Բոգովինյան (Եզեր) գետը, որը Ռադիովցե գյուղի մոտ թափում է Վարդար գետը։

## Պատկերասրահ

Bogovinje Lake in winter.jpg|Բոգովինյան լիճը ձմռանը
Боговињско Езеро 06.jpg|Լճի ջուրը
Боговињско Езеро 10.jpg|Լիճը արևմտյան մասից
Боговињско Езеро 15.jpg|Լիճը արևելյան մասից
Боговињско Езеро 07.jpg|
Боговињско Езеро 04.jpg|
Боговињско Езеро 01.jpg|Լիճը հյուիսի-արևելյան մասից


## Ծանոթագրություններ

Կատեգորիա:Մակեդոնիայի Հանրապետության լճեր
Լյուբոտին (լեռ)

**Լյուբոտին** (), Շառ Պլանինա լեռնաշղթային գագաթներից։ Գտնվում է Մակեդոնիայի Հանրապետության և Կոսովոյի սահմանին։ Լեռան բացարձակ բարձրությունը կազմում է 2498 մետր։

## Ընդհանուր բնութագիր
Լյուբոտին լեռն ունի բրգաձև կառուցվածք և համարվում է Շառ Պլանինա լեռնաշղթայի գեղատեսիլ գագաթներից մեկը։ Այն գտնվում է լեռնաշղթայի արևելյան հատվածում և համարվում է ամենաբարձր կետը։ Լեռը երևում է Սկոպյեից և Պրիշտինայից՝ շնորհիվ ռելիեֆի առանձնահատկությունների։

Լեռահ հիմնական հատվածը գտնվում է Կոսովոյի Հանրապետությունում՝ նրա հարավային, հյուսիսարևմտյան և հարավարևելյան լանջերը։ Մակեդոնիայի տարածքում տարածված են լեռան հարավային լանջերը։ Լյուբոտինի հյուսիսային ստորոտներում է գտնվում Լեպենաց գետի հովիտը, իսկ հարավում՝ Վարդար գետի գետահովիտը։ Արևելյան և հարավարևելյան լանջերը անտառապատ են։ Անտառային զոնայից բարձր տարածվում են ալպիական մարգագետինները, որոնք օգտագործվում են որպես արոտավայրեր։ Լեռան արևմտյան գագաթամերձ գոտում գտնվում է Լիվադիցի սառցադաշտային ծագման լիճը։

## Երկրաբանություն և բուսականություն
Լեռը կազմված է մեզոզոյան հասակի ապարներից, որոնցից հիմնականը կրաքարն է։ Կրաքարային և քարային փլվածքներն ու ցրոնները ծածկված են բնորոշ բուսականությամբ։ Լեռան լանջերին աճում է երկաթախոտը (): Պիկի հատվածում աճում է մանուշակի հազվագյուտ տեսակներից մեկը՝ *Viola grisebachiana*:

## Պատմություն
Լյուբոտինը համարվում է Եվրոպայի լեռնագնացների ամենասիրված վայրերից մեկը։ Մակեդոնական հատվածի լանջերին գտնվում է «*Լյուբոտին*» լեռնագնացային հյուղակը՝ Վրատնիցա գյուղի մոտ, որտեղից սկսում են բարձրանալ լեռ. այն տևում է մոտ երկու ժամ։ Հյուղակը բաց է մայիսից նոյեմբեր ամիսներին։ Լեռան անվանումից է առաջացել Տետովո քաղաքի ֆուտբոլային ակումբի անունը՝ Լյուբոտին։

## Ծանոթագրություններ

## Արտաքին հղումներ
* Ljuboten.com (in Macedonian Language)
* Ljuboten @ Vratnica.net (in Macedonian language) 
* Cyber VRATNICA Internet Site

Կատեգորիա:Եվրոպայի լեռներ
Կատեգորիա:Լեռներ այբբենական կարգով
Կատեգորիա:Հյուսիսային Մակեդոնիայի լեռներ
Կատեգորիա:Սերբիայի լեռներ
Էդուարդ V

**Էդուարդ V** (, ), Անգլիայի արքա 1483 թվականի ապրիլի 9-ից մինչև 1483 թվականի հունիսի 25-ը, երբ նա երկու ամիս թագավորելուց հետո հեռացվել է։

## Վաղ կյանք
Էդուարդը ծնվել է Վեստմինստերում, երբ նրա հայրը, Անգլիայի արքա Էդուարդ IV-ը, աքսորված էր Բուրգունդիա։ Հենրի VI արքան ասում էր, որ իր նրա մայրը և քույրերը ապահով կլինեն, եթե նրանք մնան վանքում։ Երբ Էդուարդ IV-ը վերադառնում է և կրկին ստանձնում է գահը, Էդուարդը դառնում է նրա ժառանգորդը և ստանում է Ուելսի արքայազնի տիտղոսը։ Էդուարդ IV-ը կարծում էր, որ Ուելսի արքայազնի համար ճիշտ կլինի կառավարել Ուելսում, այսպիսով նա ուղարկում է փոքր արքայազն Էդուարդին Լյուդլոյի ամրոց, որտեղ էլ տեղի էր ունեցել Ուելսի Խորհրդի հանդիպումը։ Արքայազնին օգնում է իր քեռին` Էնթոնի Վուդվիլը, և նա սկսում է սովորել կառավարման ձևը։ Իր մայրը` թագուհի Էլիզաբեթը, հաճախ նրա հետ էր, իսկ իր հայրը` արքան, այցելում էր նրան։

Արքայազնը իր ժամանակի մեծ մասն անց էր կացնում Լուդլոուում, երբ իր հայրը` արքան հանկարծակի մահանում է։ Արքայազնը պետք է անմիջապես գնար Լոնդոն` գահը վերցնելու, իսկ իր հորեղբայրը` Ըրլ Ռիվերսը, մեկնում է իր հետ։ Ճանապարհին նրանք հանդիպում են մյուս հորեղբորը, Գլոստերի դուքս Ռիչարդին։ Դուքսը Էդուարդ Չորրորդ թագավորի կրտսեր եղբայրն էր, իսկ արքան տվել էր նրան «Պաշտպան» կոչումը` հույս ունենալով, որ նա հոգ կտանի արքայազն Էդվարդին, մինչև նա բավականին կհասունանար իրական թագավոր դառնալու համար

## Բանտարկյալ
Նոր արքայի թագադրման պատրաստությունների փոխարեն, Դուքս Ռիչարդը որոշում է գահը վերցնել իրեն և դառնալ արքա Ռիչարդ IIIը։ Նա արքայազն Էդուարդին ուղարկում է ապրելու Լոնդոնի աշտարակում և սպասելու իր թագին։ Նա նաև բերում է Էդուարդի կրտսեր եղբորը` Յորքի դուքս արքայազն Ռիչարդին Թաուերում բնակվելու։ Ըրլ Րիվերսը մահապատժի է ենթարկվել Ռիչարդի կողմից։ Գլոստերը կարողանում է մարդկանց համոզել, որ երկու երիտասարդ արքայազնների` գահը ստանձնելն օրինական չէ։ 1483 թվականի հունիսի 25-ին խորհրդարանը հայտարարում է, որ Գլոստերի դուքս Ռիչարդն օրինական արքա է։ Սա նրա պատճառով էր, որ Էդուարդը, իր եղբայրները և քույրերը հայտարարվել էին ապօրինի։ Էդուարդ IV-ի մահից հետո պարզվել է, որ նա նշանված է եղել Էլեոնորա Բաթլերի հետ, այսպիսով Էդուարդի ամուսնությունը իր մոր հետ համարվել է երկամուսնություն։

## Անհետացում
Մի քանի ամիս անց երկու տղաներն անհետանում են, և ոչ ոք մինչև այսօր չգիտի նրանց անհետացման առեղծվածը։ Շատ մարդիկ կարծում են, որ երկու տղաները սպանվել են։ Նրանք հայտնի են դարձել որպես Թաուերի արքայազներ։ Շատ հավանական է, որ նրանք սպանվել են իրենց հորեղբոր` Ռիչարդ III-ի կողմից։ Նաև հավանական է, որ նրանք սպանվել են Հենրի VII-ի կողմից, ով երկու տարի անց թագավոր է դարձել։

1674 թվականին, աշտարակի կառուցման ընթացքում, Սպիտակ աշտարակի աստիճանների տակ փայտյա սնդուկ է հայտնաբերվել։ Դա պարունակում էր երկու երիտասարդ տղաների ոսկորներ։ Երբևէ չի ապացուցվել, որ դրանք անհետացած արքայազներն են, սակայն Չարլզ II Ստյուարտը թաղել է դրանք Վենստմինիստեր վանքում։ 1933 թվականին ոսկորները դիտվել են գիտնականների կողմից, ովքեր հավատում էին, որ դրանք երկու արքայազների ոսկորներն են։

## Ծանոթագրություններ

Կատեգորիա:Կաթոլիկ միապետներ
Կատեգորիա:Կապիչի շքանշանի ասպետներ
Կատեգորիա:Միջնադարյան երեխա կառավարիչներ
Ջամիու Ալիմի

**Ջամիու Աբիոդուն Ալիմի** (, ), նիգերացի ֆոտբոլիստ, «Կանո Փիլարս» ակումբի պաշտպան։ Նախկինում խաղացել է «Տավրիա» և  «Օլիմպիակոս» ակումբների կազմում, ինչպես նաև Նիգերիայի ազգային հավաքականի կազմում։

## Կենսագրություն
### Ակումբային կարիերա
Ալիմի Ջամիուն Լագոսի «Վեստերլո»  ակադեմիայի սան է։ 2010/11 մրցաշրջանում խաղացել է «Վեստերլոյի» երիտասարդական թիմում։ 2011 թվականի օգոստոսին լուրեր են տարածվել այն մասին, որ Ալիմին վարձավճարային հիմունքներով տեղափոխվելու է Դոնեցկի «Մետալուրգ» ակումբ։

2011 թվականի հոկտեմբերին նա պայմանագիր է կնքել Սիմֆերոպոլի «Տավրիա» ակումբի  հետ՝ լինելով Դմիտրի Սելյուկի գործակալը։ 2011 թվականի հոկտեմբերի 14-ին Ուկրանիայի երիտասարդական առաջնությունում կատարել է իր նորամուտը «Տավրիա» ակումբի կազմում՝ մասնակցելով «Շախտյոր» ակումբի դեմ խաղին, որի ընթացքում Ալիմին ձևակերպել է դուբլ, իսկ խաղն ավարտվել է 2:2 հաշվով։ Երկրորդ կազմի մարզիչը նրան թույլ էր տվել մասնակցել բոլոր 90 րոպեներին։ 2011 թվականի նոյեմբերի 19-ին նա կատարել է իր նորամուտը Ուկրանիայի առաջնությունում՝ մասնակցելով «Վոլին» ակումբի դեմ տնային խաղին, որն ավարտվել է 2:0 հաշվով. Ջամիուն դաշտ է դուրս եկել խաղի վերջում՝ փոխարինելով Ժելկո Լյուբենովիչիին։

2012 թվականի հունվարին «Տավրիա» ակումբի գլխավոր մարզիչ Սեմյոն Ալտմանը Ալիմին վերցրել է ուսումնամարզական հավաքի Թուրքիայում։ Ընդհանուր առմամբ «Տավրիա» ակումբի կազմում Ալիմին Պրեմիեր լիգայում անցկացրել է 9 խաղ, իսկ երկրորդ կազմերի առաջնությունում՝ 13 խաղ։ «Տավրիա» ակումբի  նոր գլխավոր մարզչի՝ Օլեգ Լուժնիի գալուց հետո Ալիմին հեռացել է ակումբից, սակայն 2013 թվականի փետրվարին «Տավրիա» ակումբի գլխավոր տնօրեն Ալեքսանդր Բոյցանը ասել է, որ չի բացառվում Ալիմիի վերադարձը թիմ։

2013 թվականի սկզբին տեղափոխվել է Նիկոսիայի «Օլիմպիակոս» ակումբ։ Թիմի կազմում Կիպրոսի առաջնությունում անցկացրել է 6 խաղ։ 2013 թվականի մայիսին Ալիմին հայտարարել է, որ մտադիր չէ երկարաձգել ակումբի հետ կնքված պայմանագրի ժամկետը։

2014 թվականի ամռանը Ալիմին տեղափոխվել է նիգերական «Շարքս» ակումբ Պորտ Հարկորտ քաղաքից։ Նոր թիմում նա վերցրել է 22 համարը։

### Կարիերան հավաքականում
Ալիմին չի մասնակցել 2011 թվականի Կոլումբիայում անցկացված աշխարհի երիտասարդական առաջնությանը ստացած վնասվածքի պատճառով։ 2015 թվականից մինչև 2016 թվականը Նիգերիայի ազգային հավաքականի կազմում անցկացրել է չորս խաղ։

## Վիճակագրություն

## Ծանոթագրություններ

## Արտաքին հղումներ
* 
* 
* Ֆուտբոլիստի էջը Ուկրաինայի ֆուտբոլի ֆեդերացիայի կայքում 
* 
* 
* 

Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Նիկոսիայի ֆուտբոլիստներ
Կատեգորիա:Վեստերլոյի ֆուտբոլիստներ